Petra

Petra (Greek "πέτρα" (petra), bermaksud batu; Arab: البتراء, Al-Batrāʾ) adalah sebuah kota bersejarah dan arkeologi yang terletak di Ma'an, Jordan. Ia terkenal dengan gaya senibina potongan batu dan sistem saluran air. Nama lain bagi kota ini adalah Kota Mawar kerana warna batu yang di mana ia diukir. 

Ditubuhkan mungkin seawal 312 SM sebagai ibu kota bagi Nabatea, ia menjadi simbol kepada negara Jordan dan menjadi kawasan tarikan ramai pelancong. Petra terletak di cerun Gunung al-Madhbah (dikenal pasti oleh sesetengah pihak sebagai Gunung Hor) di lembangan antara pergunungan yang membentuk sisi timur Arabah (Wadi Araba), lembah besar yang merentang dari Laut Mati ke Teluk Aqaba. Petra telah dipilih sebagai Tujuh Keajaiban Baru Dunia pada tahun 2007 dan Tapak Warisan Dunia sejak tahun 1985. Petra juga dipilih oleh BBC sebagai satu daripada "40 tempat yang anda mesti lihat sebelum mati".

Tapak ini tidak diketahui oleh Dunia Barat sehingga tahun 1812, apabila ia diperkenalkan oleh seorang penjelajah Switzerland Johann Ludwig Burckhardt. Ia diperincikan sebagai "a rose-red city half as old as time" oleh seorang pemenang soneta Hadiah Newdigate iaitu John William Burgon. UNESCO memperincikan ia sebagai "satu harta budaya paling berharga dari warisan kebudayaan manusia."

Nota

Rujukan 
 
 
 
 
 Nelson Glueck (1959). Rivers in the Desert. HUC

Pautan luar 
 PetraNationalTrust.org, Preservation Projects Petra National Trust
 Smartedaleel.com , Interactive map of Old Petra
 Bib-arch.org, "Solving the Enigma of Petra and the Nabataeans", Biblical Archaeology Review
 Opencontext.org, "Petra Great Temple Excavations (Archaeological Data)", Open Context Publication of Archaeological Data from the 1993-2006 Brown University Excavations at the Great Temple of Petra, Jordan

Petra
Tapak Nabatae di Jordan
Tapak Warisan Dunia di Jordan
Tapak arkeologi di Jordan
Pelancongan di Jordan
Bekas penempatan di barat daya Asia
Kota di sepanjang Jalan Sutera
Kawasan lindungan yang diwujudkan pada 1985
Senibina Arab